google/wiki40b huggingface dataset:
Fan Zhongyan

Bakgrunn

Fan Zhongyan kam fra engamilie som tilbakeførte sitt slektstre til keiser Yao, keiser Ku og keiser Huang, som var (legendariske) kinesiske oldtidskeisere, det kan være en historisk bak de svært gtitt utbroderte skildringene av deres liv. Keiser Yao var ifølge denne historieskriving femteledds direkte etterfølger av keiser Huang (eller Den gule keiser), og annen sønn av keiser Ku.

Embedsmannskarriere

I en alder av 26 slo Fan Zhongyan inn på sin embedsmannskarriere. Først virket han i Xinghua, der han fikk bygget bølgebrytere for å hindre at bølgene eroderte elvestrendene.
I årene 1034-36 katalogiserte han det keiserlige bibliotek, sammen med Ouyang Xiu.
I krigen mot tangutene (Det vestlige Xia) (1040–1044) ble han utnevnt til stedfortredende militærmandarin i Shaanxi og fikk i 1041 i oppdrag å organisere provinsens forsvar.
Fredsavtalen av 1044 ble i Songdynastiet betraktet som Fan Zhongyans bedrift, selv om den også stipulerte at de måtte ut med høye tributtytelser i silke, sølv og te. 
Etter krigsslutt ble han visekansler og gikk inn for mange reformmer på forskjellige politiske områder.

Reformene under Fan

Fan Zhongyan gjennomførte et tipunkts reformprogram, som blant andre gjaldet skattestystemet og den kinesiske embedsmannseksamen. Han innledet dermed «Qinli-tidens nye politikk», som innebar sosiale endringer på trass i konservative krefters motstand. Men sammenlignet med Wang Anshis radikale reformprogram noe senere, innebar Fans reformer snarere mer beskjedne forbedringer av de allerede eksisterende instituasjoner.

Litterære verk

Fan Zhongyans mest kjente verk er hans Essay om Yueyang-tårnet (Yuèyáng Lóu Jí).
Dessuten skrev han mange ci-dikt.
Schweizer Hitparade

Schweizer Hitparade er Sveits' offisielle hitlister over de mestselgende musikksinglene og musikkalbumene i Sveits. Listene ble startet som en singeliste i januar 1968 og siden utvidet med en albumliste i 1983 og siden egne lister for radioavspillinger og samlealbum. Listene utarbeides av det tyske medieselskapet GfK Entertainment på oppdrag av IFPI Schweiz.

Bakgrunn

2. januar 1968 ble den første sveitsiske singellisten publisert og kringkastet på Schweizer Radio DRS (i dag Schweizer Radio und Fernsehen). I starten var listen en ren topp 10-liste, men med økende platesalg ble listen utvidet til en topp 100-liste. I 2010 gikk man tilbake til en topp 75-liste, før listen igjen ble utvidet til 100 høsten 2016.
Oskarshamn kjernekraftverk

Reaktorer

Verket har tre reaktorer.
OpenStreetMap

Wikikart

OpenStreetMap er en wiki-aktig måte å lage kart på. Som på Wikipedia kan onlinebrukere redigere kartet ved hjelp av webverktøy. Siden håndteringen av kartdata er ganske kompleks, finnes det også skrivebordsverktøy som gir kartografene mulighet til å jobbe med GPS-spor og kartlag i et mer responsivt miljø.
Kartdatabasen i bakkant av OSM sies å ta vare på historiske data, slik at endringer og hærverk kan gjøres om.

Å lage et kart

Grunnlagsdataene for å lage et kart blir bygd opp fra grunnen gjennom en omfattende prosess. Vanligvis begynner man med å laste opp logg-data fra GPS, såkalte spor eller tracks. Videre må man manuelt redigere og tegne de forskjellige veiene og punktene. Objektene blir markert med navn, type og klassifiseringer. Nye data blir flettet inn i det komplette datasettet som ligger i OpenStreetMap-databasen, slik at mange kan jobbe med kartet samtidig.
Alle linjer og punkter som eksisterer på OSM-databasen defineres av engelske nøkler og verdier. Nøkkelen beskriver vagt hva slags type objekt punktet eller linjen er. Dette kan være en kategori, som for eksempel «highway» som beskriver at objektet er en vei eller lignende. Verdien av nøkkelen beskriver ofte enda nøyere hva objektet er. Verdier til bruk sammen med «highway» kan være «path» (sti) eller «primary» (hovedvei). Andre nøkkel og verdi-kombinasjoner kan være «natural=wood» og «building=house».
Innhentingen av kartdataene er bare første steg i prosessen med å fremstille brukbare kart. Den lange listen med koordinater og beskrivelser blir klippet opp i geografiske områder i et rutenett. Hver rute rendres, dvs at dataene tegnes opp grafisk i et bilde vha. et automatisk dataprogram, slik at veier blir røde, gule og hvite streker, mens gatenavn følger veiene og pub- og parkeringsikoner blir plassert riktig slik som på kartet over Soho. Det ferdige bildet legges ut på web, og presenteres som én kartflis i kartmosaikken som for eksempel OpenStreetMap bruker. Kartet rendres flere ganger, slik at hvert zoomnivå får riktig detaljrikhet. OpenStreetMap rendrer tiles ved hjelp av mapnik.

Underprosjektet: «OSM for blinde»

Det finnes et eget prosjekt for å gjøre tilgjengelig OSMs kartmaterialet for blinde og bevegelseshemmede ved å legge inn ekstra informasjon. Denne ekstra informasjonen beskriver tilgjengelighet for synshemmede ved å for eksempel merke gangveier med taktile tegn, trafikklys med lydsignal og informasjonstavler i punktskrift. Til bevegelseshemmede kan man legge inn informasjon om trapper, alternative ramper, heis og tilgjengelige innganger. Mer informasjon finnes på siden GPS for synshemmede.

OpenStreetMap på Wikipedia

Kart basert på data fra OpenStreetMap er i bruk på Wikipedia. Det er utviklet en egen karttjeneste for Wikimedia-prosjektene. Denne tjenesten brukes nå på 37 934 sider på dette prosjektet for å vise kart.

Lisens

Dataene i OpenStreetMap er lisensiert under CC-BY-SA, men det er et anerkjent faktum at en slik lisens ikke er egnet for en geodatabase som OSM. Det er lisensiert under Open Database License.
Hagaløkka skole

Benjaminprisen

Skolen ble i januar 2011 tildelt Benjaminprisen 2010 for langsiktig og systematisk arbeid mot rasisme og diskriminering.
Varanger Arctic Kite Enduro

Varanger Arctic Kite Enduro (VAKE) er en årlig langdistanse-kitekonkurranse som foregår på Varangerhalvøya i Finnmark. Konkurransen starter i Berlevåg og ender i Vardø. Deltakerne er innom kommunene Båtsfjord, Tana, Nesseby og Vadsø på veien.
Deltakerne stiller i tomannslag og har med seg alt de trenger for å overleve på Varangerhalvøya i inntil fem dager: telt, mat, primus, sovepose, liggeunderlag, klær og sikkerhetsutstyr. Målet er å komme seg så raskt som mulig ved hjelp av ski, kite ("drage") og vind fra Berlevåg til Vardø via gitte sjekkpunkter. Deltakerne navigerer selv mellom sjekkpunktene ved hjelp av kart og GPS.
Konkurransen foregår i slutten av mars / begynnelsen av april. VAKE ble arrangert for første gang i 2008. I 2017 deltok 32 lag fra 15 nasjoner.
Teleskopord

Et teleskopord kalles også sammentrukket ord og er en lingvistisk benevnelse for et ord eller morfem som smelter sammen to eller flere grammatiske funksjoner. Portmanteau-ord (flertall portmanteaux) blir også brukt som betegnelse på slike ord. En folkelig bruk av portmanteau refererer til et ord som er dannet ved å kombinere både lyder og betydninger fra to eller flere ord. Ordet portmanteau er selv et portmanteau-ord i sin opprinnelige, franske betydning: en sammentrekning av porte (bære) og manteau (frakk) med den nye betydningen «stor koffert», «vadsekk» eller «frakkeholder» (person ved kongens side), eller det kan også bety et «klesstativ». Teleskopord er neologismer.

Portmanteau-morfemer

Et teleskopisk morfem er et morfem som smelter sammen to grammatiske kategorier (se flekterende språk).
Franz Xaver Gruber

Bakgrunn

Gruber var sønn til en vever og ble opprinnelig tenkt til å overta sin fars håndtverk. Skolelæreren Andreas Peterlechner oppdaget imidlertid tidlig Franz Xavers musikalske begavelse og overbeviste hans far om å la ham studere ved lærerseminarium, som den gang stilte høye krav til musikalske evner. Allerede i 1805 påbegynte Franz Xaver sin musikalske utdannelse hos organisten Georg Hartdobler i Burghausen, året derpå avsluttet han sin lærerutdannelse i Ried im Innkreis og tok sin examen der og i Salzburg.

Lærer

Etter utdannelsen gjennomførte han det år som hjelpelærer som da ble krevd, noe han tilbragte hos sin mentor og lærer Andreas Peterlechner i Hochburg-Ach, innen han 12. november 1807 ble ansatt som lærer i Arnsdorf. Han giftet seg med klokkerenken Elisabeth Fischinger, som hadde to barn fra tidligere, og fikk to barn med henne. 
Kantor: For å forbedre sin økonomi og i håp om å senere kunne overta lærertjenesten i Oberndorf, arbeidet han mellom 1816 og 1829 ekstra som kantor i Nikolaikirken i Oberndorf. Han kunne dermed på brukelig vis kombinere oppgavene som skolelærer, kantor oh klokker.
Arnsdorfs skole er idag den eldste skolen i Østerrike som fortsatt er i bruk, og klokkerbostaden ved kirken fungerer idag som museum.
Stille natt: Gruber er fremst kjent som tonesetter til det verdenskjente julediktet av hjelpepresten Joseph Mohr,  «Stille Nacht, heilige Nacht», som han første gang fremførte på juleaften 1818 i Nikolaikirken i Oberndorf, med Joseph Mohr på gitar. Senere arrangerte han også hymnen for orgel. Gruber og Mohr skrev senere ytterligere salmer sammen.
Etter at hustruen Elisabeth døde i 1825, giftet Gruber seg igjen, i 1826, med Maria Breitfuss fra Arnsdorf, som ti år tidligere hadde vært hans elev. Paret fikk ti barn sammen. Av Grubers totalt tolv biologiske barn overlevde bare fire: Franz Xaver (født 27. november 1826 i Lamprechtshausen; død 18. april 1871 i Hallein), Elisabeth (født 1. november 1832 i Berndorf; død 31 mars 1902 i Hallein), Amalie (født 9. juni 1834 i Berndorf; død 2. mai 1871 i Hallein) og Felix (født 18. mai 1840, død 11. januar 1884 i Hallein). Franz Xaver og Felix var også musikalst aktive, og Franz Xaver grunnla i 1849 Halleins Liedertafel.
Gruber ble lærer i nærliggende Berndorf i 1829, og i 1833 korleder i byen Hallein. Etter hustruen Marias død giftet Gruber seg en tredje gang i 1842 med Katharina Rieser. 
I 1863 døde han som et fremstående medlem av Halleins borgerskap.
Grubers grav nær Halleins katolske menighetskirke er idag den eneste gjenværende graven fra den gamle kirkegården som ble oppgitt i 1882.
Fulford

Historie

De opprinnelige kavaleribrakkene dateres tilbake til 1795. Fulford Cross står fortsatt på motsatt side av brakkene, bortenfor dagens grense. Korset har blitt fjernet, men et åttekantet skaft på en sokkel er der fortsatt. Den er antatt å stamme tilbake til slutten av 1400-tallet.

Geografi og styre

I henhold til folketelling fra 2001 hadde sognet en befolkning på 2 595 mennesker. Det var tidligere en del av distriktet Selby, men ble i 1996 overført til å bli en del av det nyopprettede enhetlig myndigheten til byen York. Den er imidlertid innenfor Selbys parlamentariske valgkrets.
Den moderne landsbyen består av den gamle bosetningen Water Fulford i sør og Gate Fulford på vegen til York. Den nåværende sognet er medgrense til enhetlig myndighetens grense. Sognet er ganske redusert i størrelse da det en gang strakte seg nord opp til A19 forbi Fulford Barracks så langt som til Heslington Road og omfattet gravlunden York Cemetery. Mellom Fulford og universitet er Walmgate Stray.
Det lavtliggende landet i nærheten av elven Ouse er utsatt for oversvømmelser.
Sognestyret har et nettsted med lokal informasjon som omfatter et register over organisasjoner og butikker, en liste over nyttige lenker og kontakter for tjenester og lignende, foruten en rettledning til lokale saker som plandebatter og opptegnelser over sognestyrets møtereferater.

Utdannelse

Skoler i områder omfatter St. Oswald's Primary School og Fulford School, et høyskole (collage) for matematikk og databeregning.

Transport

Trafikken gjennom Fulford kan være problematisk da A19 danner hovedvegen og skjæringspunktet med A64 i utkanten av landsbyen er utsatt for kork til tider. Ved det stedet hvor A19 og A64 går sammen ligger York Designer Outlet, et kjøpesenter med en rekke butikker.
En ny gangbro ble bygget for et millenniumprosjekt og knyttet Fulford til sørbredden på den andre siden av elven.

Sport

Fulford Golf Club, som feiret klubbens hundreårsdag i 2006, var vert for Benson and Hedges International Open mellom 1971 og 1989. I løpet av turneringen i 1981 dunket Bernard Langer 20 feet (seks meter) opp i asketreet ved 17. green for å gjøre sitt tredje slag.
York City F.C. var en gang basert i Fulford ved deres Fulfordgate fotballstadium, før de flyttet til dagens KitKat Crescent stadium i 1932. Området er i dag består av Eastward Avenue og ligger nær Fulford School.
Tidligere engelske fotballmanager Steve McClaren var født i Fulford.
En 10 km lang skalamodell av solsystemet begynner ved Ouse, vest for Fulford, og går via Naburn til Riccall langs den ubrukte jernbanelinjen fra York til Selby som i dag er sykkelveg og en del av sykkelruten White Rose: Solar System Cycle Path.
Institut d'Estudis Catalans

Institut d'Estudis Catalans (IEC, Institutt for katalanske studier) er en akademisk institusjon med beliggenhet i Barcelona. Instituttets filologiske avdeling setter standardene for det katalanske språket i Catalonia, Valencia-regionen og Balearene.
Instituttet ble grunnlagt 18. juni 1918 av Enric Prat de la Riba. Dagens president er Salvador Giner, som ble valgt for fire år i juni 2006.
Dysauxes ancilla

Utseende

Dysauxes ancilla har brunlige framvinger. På hver vinge er noen gjennomskinnelige lyse gulhvite flekker.  Flekkene er vingeskjell uten farge. Vingespennet er mellom 20 og  25 millimeter.
Hanner har to nokså store tydelige flekker like ved siden av hverandre og en liten flekk ved siden av disse.  Bakvingene er ensfarget brunlige, men litt lysere bak, innved kroppen. Bakkroppen er normalt smal bakover og oransje med en liten svart flekk på oversiden av hvert ledd. 
Hunner har tre nokså store tydelige flekker like ved siden av hverandre og en liten svak flekk mellom disse. Kroppen er forholdsvis tykk bakover og oransje med en liten svart midtlinje på oversiden av  leddene.

Levevis

Dysauxes ancilla finnes på soleksponerte, tørre steder, gjerne der det er noe sandholdig jord.  Den foretrekker litt bergknauser og åpent busksatt terreng.  Flygetiden er i juni og juli.  Den er både natt- og dagaktiv og flyr ofte livlig ettermiddagen.  
Hunnen legger mellom 150 og 200 egg rett på næringsplanten, eggene legges enkeltvis.
Larvene vokser seint, og er behåret med brune hår på siden og lengre mørke hår på ryggsiden. Den overvintrer i sitt andre stadium, ca. tre millimeter lang. Utvokst blir den ca. 2 centimeter lang.  
Dysauxes ancilla  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Den er utbredt i Mellom-Europa fra Frankrike østover til Hellas, ved Svartehavet og nordre Tyrkia. Den mangler sør på Balkan. Den finnes videre nord til Polen og mot Ukraina og Ural. Den finnes såvidt inn i det sørøstlige Sverige.

Navnet

Det latinske navnet Dysauxes betyr langsomtvoksende, og slekten har trolig fått navnet fordi larven overvintrer.  Navnet ancilla betyr tjenestejente.  På svensk heter den fönstervingespinnare.
Amanda Lear

Karriere

Opptrådte med en panter på plateomslaget for Roxy Music i 1973. Hun var i 20 år Salvador Dalis reisefølge, muse og elskerinne. Lear solgte millioner av disco- og new waveplater på slutten av 1970-tallet og frem til midten av 1980-tallet. Hennes plate Diamonds for Breakfast ble nummer 10 på norske hitlister i desember 1980, nummer 4 i Sverige i april samme år. På 1980- og 1990-tallet var hun programleder i flere populære programserier på fransk og italiensk fjernsyn. 
Transseksuelle April Ashley forteller i sin biografi skrevet av Duncan Fallowell, April Ashley's Odyssey (1982), om en mann ved navn Alain Tapp som danset på en kabaret for transseksuelle i Paris på 1950-tallet under navnet Peki d'Oslo. Denne mannen foretok senere kjønnsskifte og ble til Amanda Lear. Ifølge boken betalte Salvador Dali operasjonen. Lear benekter påstandene.
Slottsplassen i Warszawa

Slottsplassen i Warszawa (polsk Plac Zamkowy w Warszawie) er en stor, tilnærmet trekantformet plass i Warszawa. Den ligger på utkanten av Gamlebyen i utspringet til den såkalte Kongetrakten langs Wisła, som definerte hovedretningen til byens utvikling i det 18. århundre.
På plassen ligger Sigismundsøylen, Polens eldste verdslige monument (over kong Sigismund III Vasa) fra 1644. På den ene av plassens sider ligger det gjenoppbygde Kongeslottet fra det 16. og 18. århundre, som ble sprengt i luften under andre verdenskrig.
Slottsplassen var skueplass for mange dramatiske episoder i Polens historie. Her ble blant annet patriotiske manifestasjoner organisert i tiden før den antirussiske januaroppstanden. Den 27. februar 1861 ble fem personer drept av russiske kuler. Den 8. april 1861 åpnet russerne ild mot den samlede folkemengden på plassen, og over 100 personer ble drept og mange såret. Under krigstilstanden i årene 1981–1983 ble en manifestasjon på Polens nasjonaldag (3. mai 1982) brutalt oppløst av ZOMO (Folkemilitsens motoriserte reserver).
Filicudi

Historie

Det moderne navnet Filicudi er en forvrenging av det antikke greske navnet på øyen, som var Phoenicusa (Fønikerøyen). Sammen med resten av De eoliske øyene har vært bosatt siden steinalderen, rundt 3000 år f.Kr. Øyen ble bosett av nye folkegrupper i bronsealderen. Øyen stod folketom i mange hundreår fram til grekerne flyttet hit. Romere og østromere har også satt sine spor på øyen.
London and Continental Railways

London and Continental Railways (LCR) er et britisk jernbaneselskap som blant annet var involvert i byggingen av High Speed 1 (HS1) i Storbritannia. Selskapet ble etablert i 1994 som et privat konsortium for å bygge HS1 under kontrakt fra Storbritannias regjering, men fikk finansielle problemer og har fra siden 2009 vært eid av Department for Transport.
Lotteri- og stiftelsestilsynet

Organisering

Lotteri- og stiftelsestilsynet er organisert i to underliggende fagtilsyn med felles direktør og administrasjon.
Fra 1. juni 2014 er Lotteritilsynet delt i to avdelinger – en avdeling for pengespill og en for frivillighet. Lotteritilsynet pengespill har ansvaret for tilsynet med Norsk Tipping og Norsk Rikstoto, foruten spillansvar og kontroll av markedet, for eksempel av ulovlig markedsføring, ulovlige pengespill og pyramider.
Lotteritilsynet frivillighet jobber med lotteritillatelser og regnskapskontroll, men skal også godkjenne entreprenører og kontrollere bingosektoren. I tillegg har denne avdelingen ansvar for fordeling av momskompensasjon, både den alminnelige ordningen og moms på idrettsanlegg. Lotteritilsynet frivillighet  har også ansvaret for tilsyn med Grasrotandelen,
Stiftelsestilsynet ble opprettet 1. januar 2005 og har nå ansvaret for tilsyn med og kontroll av alle stiftelser i Norge etter stiftelsesloven. Dette ansvaret var tidligere tilknyttet Fylkesmannen. Det er cirka 7600 stiftelser i Norge.
Administrasjon, Kommunikasjon samt Teknisk utvikling og drift støtter fagtilsynene med personalpolitikk, økonomi, kommunikasjon og teknisk utvikling og drift.
Bjarne Brøndbo

Karriere

Brøndbo har tidligere spilt i bandene Humanic (1978–1984) og After Dark (1984–1991) som var forløperen til D.D.E.. Han ble vokalist i D.D.E. fra starten av i 1992 og spiller også trekkspill, munnspill og tamburin i bandet. Han har også drevet med flere soloprosjekter, og har gitt ut en soloplate med navnet Salmer på ville veier. I 2005 turnerte han og bandet sammen med Carola Häggkvist.
Brøndbo er pr nå dommer i Norske Talenter på TV 2, sammen med Mona Berntsen, Janne Formoe og Mia Gundersen. Brøndbo utpekte seg som en svært engasjert og emosjonell dommer, som ofte lot tårene renne ved minneverdige opptredener. Sommeren 2018 og 2019 var han medprogramleder i God sommer Norge på TV 2.

Utdannelse

Brøndbo er utdannet lærer, men etter at musikken tok av, ble det lite av det. Han driver også Namdal Bilopphuggeri.
Utover det er han gift og har tre barn.
Vestmarka (Eidskog)

Vestmarka er et sogn i Eidskog i Hedmark. Sognet ble oppretta da Eidskogs vestlige del ble utskilt i 1881. Navnet ble da Vestmarken i motsetning til Østmarken i Kongsvinger. Vestmarka er en del av Eidskog kommune som grenser til Kongsvinger, Årnes, Aurskog, Setskog og dessuten Sverige. Innbyggertallet er omtrent 475. Sognets kirke, Vestmarka kirke, står på Rambøl og ligger 3 km fra svenskegrensa og 10 km fra kommunesenteret Skotterud.
Vestmarka har i dag skole, barnehage, bensinstasjon, bygdetunet Almenninga og en rekke aktive lag og foreninger. Eidskog Montessoriskole har 55 elever, og den kommunale barnehagen som er i samme bygg har rundt 30 barn. Vestmarka har i tillegg idrettslag, 4H-klubb, janitsjarkorps, kor, bygdekino, sanitetsforening, jeger- og fiskerforening, velforening med mer. Sognet har flere forsamlingslokaler. Vestmarka har en rekke sjøer med badeplasser og fiskemuligheter samt turområder for sykkel- og fotturer. Vardåsen er sognets høyeste punkt 337 moh. Om vinteren kjøres det opp skiløyper i flere områder. Mange vestmarkinger arbeider i kommuner i Akershus eller Oslo.
Mellom Vestmarka og Skotterud i Eidskog gikk jernbanelinja Vestmarkabanen, også kalt Paradisbanen. Jernbanen var i drift med persontrafikk i drøye 12 år, mellom 1918 og 1931. Den ble helt nedlagt i 1965. Paradisbanen er nå omgjort til sykkelvei og tilhører sykkelveinettet «Vekterveien» som går gjennom hele Eidskog.
Vestmarka har et engasjert lokalmiljø. I 2007 ble aksjeselkapet «Vestmarka i Utvikling» etablert. Omtrent 140 enkeltpersoner er akjonærer i selskapet som har som formål å være pådriver, initiativtaker, støttespiller og medfinansiør til tiltak som bidrar til positiv utvikling av Vestmarka som et attraktivt bosted. Blant annet reguleres et stort område i Brustadvika ved Harstadsjøen som aktivitetssted for barn og unge, sosialt samlingspunkt for bygda samt bolig- og næringsområder. 
I 2010 fikk Vestmarka i Utvikling tildelt 475 000 kroner til prosjektet «Bo lyst, landlig og levende på Vestmarka». Tildelinga kom fra Kommunal- og regionaldepartementet. Fokuset er på å gjøre Vestmarka til et attraktivt bosted, øke trivsel og aktiviteter for ulike grupper. Det utredes bmx-bane, skatepark, nasjonal sykkelrute, kvinnenettverk, kulturopplevelser og muligheter for markedsføring. En trivselsundersøkelse har blitt gjennomført og brukes til videreutviklingen av Vestmarka. Virksomheten ble lagt på hvil i 2013.
Nykøbing Falster HK

Nykøbing Falster Håndboldklub er en dansk håndballklubb. Klubbens kvinnelag spiller i HTH Ligaen, i 2016/17-sesongen vant laget Primo Tours Ligaen.